Välismaal on kindlasti suurem valik uuemaid- kasutatud autosid, kui Eesti turul. Lisaks suuremale valikule on tihti ka hinnad soodsamad, seda eriti uuemate autode puhul, kus autode hinnad ulatuvad kümnetesse tuhandetesse eurodesse. Lisaks sellele, on enamikes sihtriikides teistsugune kliima ning paremini või teistmoodi hooldatud sõiduteed, mistõttu on ka autode seisukord tihti peale aastatepikkust kasutamist parem, kui meil. Samuti on erinevates riikides erinevad sõiduharjumused, näitena võib välja tuua Saksamaa, kus autod sõidavad küll rohkem kilomeetreid, aga pigem on need kiirteedel sõidetud ning ühtlaselt. Igal autoturul on oma iseärasused, kuid üldiselt võib öelda, et kontrollitud ajalooga auto toomine välismaalt võib säästa tuhandeid eurosid, samuti on valik laiem, mis puudutab lisavarustust ning muud sarnast.